b"\n_START_ARTICLE_\nLetali\xc5\xa1\xc4\x8de\n_START_PARAGRAPH_\nLetali\xc5\xa1\xc4\x8de ali aerodrom je povr\xc5\xa1ina na zemlji, vodi, snegu ali ledu, namenjena za pristajanje in vzletanje zrakoplovov ter nudi vse storitve za zadovoljevanje potreb, ki nastanejo zaradi te dejavnosti. Letali\xc5\xa1\xc4\x8de je sestavljeno iz dveh delov: zra\xc4\x8dnega in zemeljskega. Razlika med njima je v funkcijah, ki ju opravljata.\n_START_SECTION_\nVzletna-Pristajalna steza (VPS)\n_START_PARAGRAPH_\nVzletna-pristajalna steza (VPS) je del zra\xc4\x8dnega dela letali\xc5\xa1\xc4\x8da, kjer zrakoplovi lahko pristajajo ali vzletajo. VPS je lahko urejena povr\xc5\xa1ina (betonska ali asfaltno-betonska) ali neurejena (travnata, makadamska, itp)._NEWLINE_Manj\xc5\xa1a in manj razvita letali\xc5\xa1\xc4\x8da imajo navadno samo eno vzletno-pristajalno stezo kraj\xc5\xa1o od 1\xc2\xa0km. Ve\xc4\x8dja, mednarodna letali\xc5\xa1\xc4\x8da imajo asfaltno-betonske ali betonske steze dalj\xc5\xa1e od 2\xc2\xa0km.\n_START_SECTION_\nSmer VPS\n_START_PARAGRAPH_\n'VPS' se oblikuje v smeri najpogostej\xc5\xa1ega vetra, saj je s stali\xc5\xa1\xc4\x8da varnosti, za pristajanje in vzletanje, bolj\xc5\xa1e. V primerih, da je ve\xc4\x8d najpogostej\xc5\xa1ih vetrov, se gradijo VPS v razli\xc4\x8dnih smereh.\n_START_SECTION_\nOrganizacija letali\xc5\xa1\xc4\x8d\n_START_PARAGRAPH_\nEna od najbolj uporabnih metod za organizacijo zra\xc4\x8dnega prometa je sistem hub-and-spoke. Hubi so velika letali\xc5\xa1\xc4\x8da, kjer se blago in potniki prekrcajo na spoke - kon\xc4\x8dne destinacije blaga in potnikov, obi\xc4\x8dajno manj\xc5\xa1a letali\xc5\xa1\xc4\x8da. To omogo\xc4\x8da, da imajo manj\xc5\xa1a letali\xc5\xa1\xc4\x8da dostop do ve\xc4\x8d razli\xc4\x8dnih ciljev. Tako so se povezala tudi letali\xc5\xa1\xc4\x8da, ki bi bila sicer brez dostopa. V ve\xc4\x8dini primerov so s tem letala tudi bolje popolnjena, kar pomeni ve\xc4\x8djo ekonomi\xc4\x8dnost za letalske dru\xc5\xbebe."